LidanRubinov/Halacha-QA huggingface dataset:
שאלה: אכילת פירות מסופקים במקום עבודה: בחברה אצלנו קונים פירות וירקות ממקום שאינו מחזיק בתעודה. רוב הפירות מגיעים באריזות או עם מדבקות של בית אריזה כמו "פירות הגולן" או עם מדבקת ייצוא JAFFA. האם סימנים אלו מעידים שהפרי מגיע ממקום גדול שבוודאי מפרישים בו? ולמעשה האם מותר לאכול מהפירות מדין כך שרוב הפירות אינן בגדר ערלה (ע"פ הגרע"י שמקל) ומספק להפריש ללא ברכה? והאם זה נכון בכל הפירות או רק באילו "המסומנים"?
תשובה: לעניין הפירות שהגיעו אליכם ויש בהם חשש ערלה ותרו"מ, לעניין ערלה כבר כתבת את דעת הגרע"י שליט"א אולם אנו נוקטים כמוה רק בדיעבד כשנעשה, דהיינו אין לקנות סתם ממקום על סמך שבדיעבד הדבר מותר אמנם אם כבר קנו או מתארח אצל אחרים יכול לסמוך על דעה זו. ועל כן בנידון שלכם אתם יכולים לדרוש שהחברה תקנה רק ממקומות שיש בהם הכשר, ואז יוצאים מחשש ערלה. דבר זה הוא זכות בסיסית של כל עובד שיקנו רק בחברה שיש לה כשרות, אדרבא אם תתעקש על תעודה הרי שהצלת את העובדים כולם, ואולי גם החברה המשווק את המזון תבקש כשרות. הסימון לבד איננו מספיק שהרי יש פעמים בתי אריזה שיש להם שני "קווים" אחד כשר ואחד לא, וכמו כן לפעמים יש החלפת ארגזים וכדו'. על יש לבדוק היטב שהמקור הוא טוב ולא הוחלף. בברכת התורה והארץ הרב יהודה הלוי עמיחי
שאלה: גניזת דפים מספר קודש בשפה זרה: במיקצועי כמסדר ספרים לדפוס הצטברו אצלי דפים שהדפסתי (לשם הגהה ובדיקה וכדו ) מספר קודש הכתוב בצרפתית שלעיתים רחוקות משולבים בו פסוקים בעברית. מה דין דפים אלו לגבי גניזה?
תשובה: תגנוז אותם. לא רק בפסוקים בעברית יש לנהוג כבוד אלא גם בדברי תורה שכתובים בשפה אחרת צריך להקפיד, כמו הפירוש שהרמב"ם כתב בערבית או פירושי תפילות ביידיש שהיו באירופה.
שאלה: הנחה לשוטר בקניית בגדים: גיסי שוטר במשטרת ישראל, כך שבכל שנה מקבל מכסה מוגבלת של אחוזי הנחה לחנות של ביגוד. חשוב להדגיש כי מכסת אחוזי ההנחה מוגבלת והוא אינו חייב להשתמש בה וגם לא בטוח שישתמש בכולה. האם קיימת בעיה בכך שאלך איתו לחנות, הוא ישלם בעבור הבגדים עם כרטיס האשראי שלו בכדי לזכות בהנחה ולאחר מכן אחזיר לו כסף בעבור הבגדים?
תשובה: לא, כיון שלא מגבילים את השוטרים לקנות רק בעבור עצמם.
שאלה: חתונה בשנת אבל על הורה: אנו נמצאים בשנת אבל על אימי. אחותי קיבלה הצעת נישואין לפני מספר ימים ומעונינת להנשא. האם מותר לה להתחיל בהכנות לחתונה ואף להתחתן בתוך שנת האבל? מה אומרת ההלכה לגבי שאר בני המשפחה הקרובה: אחים ואבא לגבי ההתנהלות במהלך החתונה?
תשובה: מותר להתחתן בתוך שנת האבל, שלא תדחה את החתונה. מצוה לא דוחים, והקמת בית בישראל זו מצוה גדולה ומותרת גם בשנת האבל. האחים יהיו נוכחים רק בחופה ולא ישתתפו בריקודים ובסעודה. אם האבא נמצא בתוך השלושים מקילים שיהיה נוכח בסעודה ויהיה לו תפקיד כלשהו כמו מלצר או מקבל מתנות או מסדר, שלא ישב בין הקרואים ויגישו לו אלא שיהיה לו תפקיד כלשהו. לאחר השלושים האבא יכול להשתתף כרגיל.
שאלה: ת עבור סידור: כשהייתי בערך בכיתה ה-ו לקחתי סידור שמצאתי והוא היה של מישהו. לא מזמן שלחתי בדואר כ-50 שקל ומכתב לאותו אחד שהיה הסידור שלו. יש לציין כי הסידור קצת נקרע ונתלש דף. האם זה נחשב שהחזרתי את הגזלה, ומה לעשות עם הסידור עכשיו?
תשובה: מחובתו של גנב או גזלן להחזיר את החפץ הגנוב או הגזול עצמו ורק במצב בו החפץ אבד או השתנה משמעותית יכול להסתפק בת שוויו. בנוגע לשאלתך, אם בעל הסידור ידע שהסידור בידך ונתרצה בת שוויו מוטב. במידה ולא, עליך לידע את בעל הסידור שסידורו בידך ולשאול אותו אם הוא רוצה אותו או מסתפק בת ששילמת עבורו. במידה והוא ירצה את הסידור עליך לתקנו ולהשיבו לו וכמובן לקבל את כספך חזרה. כל מה שכתבנו הוא בהנחה שלקחת את הסידור שלא כדין, ולא מדובר במציאה שאין בה סימן שמצאת לאחר יאוש בעלים וכדו'. הרב מיכאל יומטוביאן
שאלה: חסד של אמת בשירות לאומי: אני שנה הבאה בעז"ה יעשה שנת שירות במוסד לחינוך מיוחד. אני רוצה לצבור כוחות נפש לזה ולכן רציתי שהרב יחזק אותי החסד של ההתנדבות בתחום זה. כמו כן, גם חשוב לי שאני יעשה זאת בחסד של אמת.
תשובה: גדולה מאוד היא המידה של גמילות חסדים עד שרבותינו לימדו אותנו שעל שושלה דברים העולם עומד, ואחד מהם הוא גמילות חסדים. ובמשנה (פאה א,א) אמרו שגמילות חסדים היא מצווה ששכרה מרובה עד שאין לו שיעור. ובמקום אחר אמרו חכמים שגדולה גמילות חסדים כנגד כל המצוות שבתורה (תוספתא פאה). ואשרי מישזוכה להיות אחד מהעמודים עליהם העולם עומד. ודאי שהתרומה בחינוך מיוחד היא גדולה יותר מגמילות חסדים רגילה, כיון שהמתחנכים שם זקוקים יותר לעזרת המחנכים והמסייעים, ויכולתם לדאוג לעצמם נמוכה. אומנם אין את הולכת כדי לקבל שכר, אלא מפני ערכה האמיתי של הנתינה, שאין דבר טוב ממנה בעולם.
שאלה: עריכת דין : באלו תחומים משפטיים מותר לעבוד כעורך דין?
תשובה: ערכאות אסרות בגלל הפגיעה בשיפוט התורני. במקום שאין שיפוט תורני אין איסור ערכאות. לכן מותר לעסוק בעריכת דין בנושאים כגון: פלילים, תעבורה, מיסים, חוזים וכדו'.
שאלה: כשרות כדורים: קיבלתי מהרופא טבליה טבעית שמדביקים בחיך העליון. אני לא יודע אם היא נותנת טעם או לא. מיוצרת ע"י חברת supherb. מהחברה מסרו לי שאין כשרות, אבל זו רק בעיה בירוקרטית, עד כאן תשובת המזכירה. הרכיבים הם: אכינצאה (ECHINACEA ANGUSTIFOLIA) לבנדר (LACANDULA ANGUSTIFOLIA) מרווה (salvia officinalis) ואלת המסטיק. עוד כתוב שהכדור אינו מכיל חיטה, תירס, שמרים סויה גלוטן או עמילן. שם התרופה smellx, והיא מסוגלת לעזור מאוד.
תשובה: אם אין מרכיבים מן החי, לא נראה שיש בזה בעיה.
שאלה: לאיים ללכת לבית משפט: לפני מס חודשים קנינו מקרר חדש. המקרר שהיה אמור להגיע תוך שבוע הגיע לאחר כ-3 חודשים. מה שגרם לנו טרחה צער שיחות טלפון לרוב וכדו. אנחנו ביקשנו פיצוי מן המוכר. האם מותר לפי ההלכה לבקש פיצוי או שיש בעיה של ערכאות? האם מותר לאיים עליו שנלך לתביעות קטנות, אם לא יפצה אותנו?
תשובה: לדרוש פיצוי מותר, אך תלוי בו אם ירצה לפצות. יש לפנות רק לדין תורה. אתה יכול לאיים בצורה סתמית שתפנה לאפיק משפטי מבלי לציין איזה.
שאלה: תולעים בשניצל ברוקולי: האם בשניצל טבעול עם ברוקולי (בהשגחת הרב מיכאל קלר) יש בעית תולעים?
תשובה: מי שלא אוכל ברוקולי המיוצר בארץ מחשש חרקים, גם לעניין השניצל איננו אוכל, שהרי משתמשים רק בתוצרת מקומית. ובתוצרת המקומית יש הבדלים בשנות הייצור והטיב והכשרות. כך שלכתחילה אין לאכול שניצלים אלו. בברכת התורה והארץ הרב יהודה הלוי עמיחי
שאלה: מחצית השקל: מהרה יבנה המקדש, ונצטרך לתת מחצית השקל אמיתי. בספרות ההלכתי, מצאתי מספר אפשרויות שונות, ויתכן שישנן נוספות: 1. 9.6 גרם כסף צרוף. 2. 14 גרם. 3. 16.8 גרם. (14 20 ). 4. 19.2 גרם. נשאלות השאלות: 1. מהו המשקל הנכון, למתן מחצית השקל? 2. האם החישוב לת צריך להיות ע"פ המחיר בבורסת המתכות בחו"ל? תשובתכם תפורסם, אי"ה בבית הכנסת בו אני מתפלל.
תשובה: זה לא פשוט שאנחנו יכולים היום להכריע בדיוק את המשקל. גם במידות אחרות כמו אצבע, זית, אמה קשה לנו היום להכריע חד משמעית ונוקטים בדרך כלל לחומרה.
שאלה: מעשר לחתן הנצרך לכספי הוריו: האם בן שעומד להתחתן מחוייב לעשר מממשכורתו, כאשר הוצאות החתונה כבדות מאוד וכל ההוצאות נופלות על הוריו?
תשובה: גם באופן זה יש לעשר, ותמיד יש לזכור את דברי חזל עשר בשביל שתתעשר.
שאלה: טעם איסור חשמל בשבת: משום מה אסרו להשתמש בחשמל בשבת?
תשובה: אסור, לדוגמה להדליק נורה בשבת, משום שהפוסקים אומרים שזה כמו הבערת אש. התורה אומרת: "לא תבערו אש בכל מושבותיכם ביום השבת" - כשאדם לוחץ על המתג והנורה נדלקת והמתכת לוהטת זו תולדה של מבעיר, כך כותב הרמב"ם.
שאלה: כשרויות בבתי מלון ובמסעדות: 1. היכן אוכל למצוא את התקנות של הרבנות הראשית לישראל בכל הנוגע לכשרויות במסעדות ובבתי מלון, כלומר: את ההלכות לגבי בישולים, הכשרת כבד, יין נסך, ניפוי וכו.? (לא עידכוני כשרות) בנוסף, פגשתי באחד האולמות משגיח שלא היה מקפיד להניח את הסירים על האש או להכניסם לתנור, כך אמר לי. ושאלתי אותו אם רק אשכנזים יכולים לאכול באולם ואמר לי שכן, והוסיף שאם זה היה ארוע מהדרין הוא היה מקפיד גם על זה. האם כך מדריכה מדריכה הרבנות הראשית? 2. היכן אוכל למצוא את רשימת הבדצ"ים המזוייפים, וכשרויות מזוייפות שאין לסמוך עליהם כלל על פי הוראת הרבנות הראשית לישראל? ( בעידכוני כשרות הרבנות הראשית מביאה זאת אבל לא במרוכז)
תשובה: במחלקת כשרות ברבנות הראשית לישראל מס' טלפון 02-5313126 8 לגבי בישול באולם, לצערינו לא בכל המקומות יש אפשרות לבישולים לדעת מרן מחוסר כח אדם יהודי.
שאלה: הסידור נפל בזמן תפילת עמידה: אם נפל לי הסידור בזמן תפילת עמידה, מה אעשה? (אבקש להתייחס גם לתפילת עמידה בחול, בשבת ויום טוב)
תשובה: אם את לא יודעת להתפלל בלי הסידור, היות וזה לצורך התפילה, יהיה מותר לך להתכופף ולהרים את הסידור ואם הוא נפל רחוק אף לעקור וללכת לקחת אותו, ולהמשיך את התפילה. אם את יודעת להתפלל בלי הסידור תמשיכי להתפלל בלי להרים. יש שאלה כזאת באחרונים, אם לדוגמה אדם התחיל להתפלל שמונה עשרה וחשב שהוא יוכל להתפלל בעל פה, באמצע הוא רואה שהוא אינו יכול להמשיך ומרחק של מטר מפריד בינו לבין מדף הספרים. היות וזה לצורך התפילה, מותר לו לזוז ולקחת סידור למרות שאסור לזוז סתם באמצע התפילה.
שאלה: לעבוד לאט עקב המיתון: במקום עבודתי, בשל מצב המיתון, יש פחות עבודה ונוצר מצב שחצי מהיום אין מה לעשות. האם בעקבות זה ניתן לעבוד בקצב איטי יותר וכמו כן לעסוק בדברים אישים בזמן העבודה, כי אין לי אפשרות לצאת יותר מוקדם?
תשובה: מחובתו של העובד לא לעכב את השלמת המשימה שהוטלה עליו אלא להיות זריז בעבודתו. כשהשלים את משימתו עליו לדווח למעסיקו שהוא פנוי למשימה נוספת. כל עוד המעסיק לא מטיל עליו משימה חדשה מותר לעובד לעסוק בעניניו האישיים, אך רצוי לסכם זאת עם המעסיק. הרב מיכאל יומטוביאן
שאלה: הסעת יולדת בשבת: ברוך ה אשתי בחודש התשיעי להריונה וכבר הבנתי שעדיף שאו שנהיה בשבת אצל ההורים או שהם יהיו פה בשביל שלא נצטרך להסיע במיוחד את הילד בשבת. השאלה לגבי האוטו אין לי בעיה לדאוג בערבי שבתות שהאור לא דלק בפתיחת האוטו, גם תוך כדי נסיעה אם רואים רמזור אדום להשתדל לא לעצור אלא רק להאט. השאלה מה עושים עם האזעקה. האם יש להשאיר את האוטו ללא האזעקה בשבת ובכך להסתכן בגניבתו או שמותר לפתוח אותו באמצעות השלט גם בשבת?
תשובה: עדיף שתזמין אמבולנס ואז הבעיות פשוטות יותר. אם אשתך צריכה אותך בלידה, אתה יכול להצטרף לנסיעה. אם אי אפשר אמבולנס עדיף להזמין נהג מונית גוי. ורק אם שניהם לא אפשריים אז אתה יכול לנסוע עם המכונית שלך. את האזעקה אתה לא צריך לנטרל לפני השבת ואם תצטרך לנסוע תפתח את האזעקה. אולם לאחר הנסיעה אי אפשר לכבות את המכונית ולא לנעול אותה ולכן עליך לבקש זאת מגוי, אם תמצא. הרב חיים כץ
שאלה: התקנה מחודשת 2: קיבלתי מחשב שבו כבר מותקנת תוכנת windows xp ו- office. המחשב מלא בוירוסים ועל מנת לתקן אותו אצטרך למחוק את כולו ולהתקין מחדש את התוכנות. חשוב לציין שאין לי דיסק מקורי ואת התוכנות הורדתי מהאינטרנט. בהסתמך על העובדה שכבר מותקנות במחשב התוכנות ואני רק מעוניין לנקות אותו מוירוסים האם מותר לי לעשות כן? אם אסור אז מה הפתרון בשבילי? זאת היתה שאלתי. קיבלתי תשובה מכבוד הרב דב אברהם זרביב אני ממש מודה לרב שנענה לשאלתי! אבל כאמור, קיבלתי את המחשב ממישהו שקנה מחשב חדש והעביר אלי את המחשב הישן ואיני יודע אם התוכנות חוקיות או לא (וגם הוא אינו יודע). מה הדין?
תשובה: כאמור בתשובה הקודמת, האפשרות היחידה להתיר היא אם ישנה המדבקה המקורית של חברת מיקרוסופט על המחשב, אם אין מדבקה כזו כנראה שהתוכנה הותקנה ללא רשיון והיא איננה חוקית. הרב אברהם דב זרביב.
שאלה: ראיית מקום הקריאה ע"י העולה לתורה: 1. מה צריך לעשות עולה לתורה שברך את ברכת התורה שלפני הקריאה בלי שהסתכל כלל בספר תורה לפני הברכה בשביל לראות מקום הקריאה? 2. האם הדין משתנה כשהעולה הוא הקורא עצמו? אם כן, האם זה משנה אם הוא כבר קרא לעולה הקודם או שהוא עוד לא קרא (כמו פעם, או שהוא כהן)? אשמח אם הרב יוכל לפרט (כמו אם יש מחלוקת מי הצדדים, מה הדין במקרה שהסתכל אבל טעה).
תשובה: היות והספר פתוח באותו מקום שצריך לקרוא, אפילו אם הוא מכוסה, אני חושב שבדיעבד עלתה לו הברכה. אם אחרי הברכה היו צריכים לגלול את הספר למקום שצריך לקרוא, מוזכר בהלכה שבמקרה כזה צריך לברך פעם נוספת.
שאלה: אמירה לגוי לפני שבת,מלון בשבת בחו  ל.: 1. כיצד עליי לנהוג בשבת במלון (בחו ל) בקומה 10 לגבי יציאה וכניסה מהחדר ומהלובי? האם אפשר להסביר לגוי לפני שבת שיפתח לי את החדר בשעה שנקבע? 2.לגבי יציאה מהלובי (דלת חשמלית), האם אפשר לצאת עם גוי שיוצא ובעצם פותח את הדלת?
תשובה: 1. יהיה מותר להגיד לגוי בשבת שיפתח לך, כי לא מדובר באיסור דאורייתא אלא איסור דרבנן וזה לצורך מצווה   אתה צריך לנוח ולהכנס לחדר שלך. הטוב ביותר הוא אם אפשר להסדיר עם הגוי מראש שיפתח לך בשעות מסוימות. 2. כן, אין שום בעיה.
שאלה: מי כתב את ספר דברים: האם ספר דברים נכתב למשה מילה במילה מפי ה, כמו שאר הספרים, או שהוא כתב את זה בעצמו. היות וכתוב: "בעבר הירדן בארץ מואב הואיל משה באר את-התורה הזאת לאמר".
תשובה: מהפסוק הזה אין ראיה, תמיד משה רבינו מדבר על עצמו בגוף שלישי. לניסוח בגוף שלישי בכל ספר דברים יש הסבר יפה בהקדמת הרב יצחק אברבנאל לפרשת דברים. ח בסוף מסכת מגילה מתייחסים להבדלים בין פרשת התוכחה שבספר ויקרא לזו שבספר דברים. התוכחה שנאמרה בסוף ספר ויקרא נאמרה בגוף המדבר: "ופניתי אליכם" "והכיתי אתכם" ואילו התוכחה בספר דברים כתובה בגוף שלישי ובלשון יחיד. ח אומרים, שבספר ויקרא משה רבנו "מפי הגבורה אמרן" ובספר דברים משה רבנו "מפי עצמו אמרן". מה המשמעות מפי עצמו? את ספר דברים הוא ניסח לבד?!. האברבנאל אומר יסוד כזה: חומש דברים משה רבנו כחכם הדורש דרש לפני כלל ישראל. הוא ניסח את הדברים אבל לאחר מכן הקדוש ברוך הוא אמר לו   במילים האלה כפי שניסחת תכתוב ותחקוק בספר. נמצא ששני הדברים נכונים   משה אמרם מפי עצמו אבל חקיקתם בספר הייתה על פי הציווי הנבואי שנאמר לו. בניגוד לשאר החומשים, שנאמרו אך ורק מפי הגבורה, ספר דברים כתיבתו נאמרה מפי הגבורה אבל ניסוחו הראשוני נעשה על ידי משה. כך מסביר האברבנאל.
שאלה: שמיעת שירים חסידיים בשירותים: כשאנו קמים בבוקר אנו שמים לעצמנו דיסק עם שירים חסידיים, וזה נותן הרגשה טובה לתחילת היום, וזה גם מעורר. האם כשאחד מבני הבית נמצא בשירותים צריך להפסיק את השירים, כיוון שעלול לשמוע שם את הפסוקים שמתנגנים ברקע?
תשובה: שהוא לא יתכוון לשמוע.
שאלה: נקיון הבית ביום שישי לפני התפילה: האם מותר לבני זוג, שלא נמצאים בביתם ביום שישי בבוקר, לקום מוקדם (אך אחר עלות השחר) ביום שישי ולנקות את הבית, כיוון שיחזרו בשעות הצהריים ואז הזמן ממש לחוץ. מה הדין לגבי האשה, ומה הדין לגבי האיש?
תשובה: יהיה מותר כי זה לצורך דבר מצווה.
שאלה: מים ממיחם שחוזר לעבוד מעצמו בשבת: מה הדין של שימוש במים מהמיחם, שחוממו בהיתר בערב-שבת, אך אירעה הפסקת חשמל בשבת, ולאחר שהחשמל חזר המיחם החל מעצמו (בלי התערבות אנושית-יש לו מנגנון של הרתחה) לחממם שוב? השאלה היא על הפסקת חשמל ארוכה, כלומר שחום המים ירד מתחת יד סולדת.
תשובה: זו בעיה, אל תשתמשו.
שאלה: השפעת המצוה על יהודי לעומת על גוי: האם מצוה הנעשית ע"י גוי משפיעה עליו? וכיצד משפיעה מצוה על יהודי שעשאה?
תשובה: ודאי שמעשה טוב שנעשה על ידי גוי משפיע עליו, וגם הוא עתיד לקבל עליו שכר, ואין הקב"ה מקפח שכר שום בריה. אלא שהשפעת המצוות על היהודי גדולה יותר מהשפעתם על הגוי מפני שהמצוות מתאימות יותר לנפש היהודי הדבוק באלוקיו, ולכן למעשיו השפעה גדולה יותר על פנימיותו.
שאלה: שכרות נשים בפורים: מדוע אסור לנשים להשתכר בפורים, הרי גם הן היו בכלל אותו הנס? והאם יהיה זה מותר אם יעשו מסיבה לעצמן ככה שלא יהיה בעיה של חוסר צניעות?
תשובה: השתיה בפורים נועדה להרבות בשמחה. בודאי שגם נשים מצוות בריבוי שמחה. אישה שמעט שתיה גורם לה ריבוי שמחה יכולה לשתות יותר מהרגלה אולם השתיה המרובה היא סוג עבודת ה' מיוחדת לפורים. השתיה ללא גבול נועדה בכדי שנצא מן הגבולות והקשר לפרטים. אנו בפורים רוצים להגיע למקום ששם אין את המגבלות והגבולות שהעולם הזה מציג בפנינו. סוג עבודה זו פחות נצרך לנשים. נשים מסתדרות עם העולם הזה יותר מאשר הגברים. האיש יש לו יצר הרע חזק יותר והכבלים של העולם הזה פועלים עליו יותר. אישה יכולה בעדינותה להתבסם מעצם הריקוד ומעצם אוירת החג היא אינה צריכה לברוח מן המגבלות של העולם הזה. מעבר לכך שיש פחות צורך, סוג עבודה זו גם אינו ראוי לנשים. יתכן שגם הם ירוויחו משהו בדרך זו אולם ההפסד יכול להיות גדול מאד. פריצת הגבולות היא במידה מסוימת קפיצה ויש בה משהו גס וגברי. יש בכך גם משהו כוחני. בכוח רוצים להגיע למה שמעבר. הנשים צריכות לשמור על העדינות שלהם. התקלות שיכולות להיות בדרך השתיה הם פוגעות רק מעט באיש אולם נתאר לעצמנו אישה שהיא מכוח השתיה מקיאה, זה פוגע ביופי ובעדינות של האישה. לצערנו היום הדברים כל כך השתבשו ואין כלל הבדלים בין תכונות האיש לתכונות האישה, מכאן נובעות כל השאלות האלו, אולם אם נחזור לטבע הראשוני שלנו כלל לא היה לנו שאלות. היינו מרגישים שכלל לא שייך אפילו רגע אחד שהאישה תראה את עצמה שלא בשליטה ושלא בעדינותה. זה לא נוגע לשאלה האם מישהו רואה אותה. זו מידה עצמית לאישה.
שאלה: כיצד ללמד תורה לאחרים: ב"ה אני יכול ללמוד וללמד תורה לאחרים וכך גם אני עושה. אני לומד עם שני ילדים ועם שניהם הייתי צריך קצת הדרכה: א. עם זה שאני לומד איתו מסכת מגילה יש פשוט בעיית הבנה ולאו דווקא זיכרון ולכן יוצא שכל פעם אנחנו חוזרים על אותן שורות הרבה מאד פעמים ומכיוון שהוא כל כך רוצה לקרוא אני לא מצליח להסביר לו טוב ואז אפילו שאני מסביר טיפה הוא מתחיל לקרוא מיד אחר כך. כיצד אני אוכל למנוע את בעיית ההבנה שלו או לבקש ממנו לקרוא ולהסביר? ב. עם חבר אחר אני לומד מסכת תענית, והוא דווקא מבין טוב, אבל הוא לא חוזר ולכן התוצאה הברורה שהוא לא זוכר. ניסיתי להאט את קצב הלימוד ובכל זאת לא נראה שהוא זוכר כ"כ. מה אפשר להגיד לו (או לעשות) אם הוא בכל זאת לא חוזר? ובעניין סיום מסכת שאנו די קרובים אליה זה נחשב שהוא סיים?
תשובה: א. דרך הלימוד היא לומר את הדברים בשפה של הילד. הילד צריך לקרוא שורה ולאחר מכן לומר את השורה בשפה שלו. מותר שהילד יקרא אולם לאחר שקרא שורה בגמ' לעצור אותו ולומר לו שיגיד לך את השורה בלשון שלו. אם הוא לא מצליח אתה אומר לו זאת בשפה שהוא מבין. לאחר מכן הוא צריך שוב לחזור על קריאת השורה והסברה בדבריו. בגמ' יש ארבע סוגים של דברים. א.מימרה ב. סיעתא ג. שאלה ד. תשובה אתה יכול כל חלק של הגמ' לצבוע לו בצבע אחר. כך יהיה ברור לו מה אופי החלק שאותו אתם לומדים. לאחר שכך למדת איתו שאלה ותשובה אתה צריך לחבר לו את השאלה לנשוא הכללי שאליו מדובר. הוא צריך לדעת מה הנושא שאותו אתם לומדים. מה נאמר דבר חדש בנוגע לנושא שאותו אתם לומדים. בסוף כל דיון בגמ' לכתוב לו בשפה שלנו מה הנושא שלמדו. מה התווסף בגמ'. ב. לגבי הילד שלא חוזר זה לא נורא. קודם כל הוא רוצה להרגיש הרגשה של הצלחה, שהוא הצליח לגמור מסכת אחת. רק לאחר שילמד מסר מסכתות יש להתחיל לדאוג לכך שיזכור את מה שלמד. בנתיים אולי ניתן שיחזור חלקית על מה שלומד. למשל הוא יכול לחזור לפחות על המשניות של אותה מסכת או שיחזור על הרי"ף של הסוגיות שאותם למד. צורת חזרה של התמצית והעיקר ולא של כל המשא ומתן הוא דרך שמועדדת לחזור והיא גם מועילה מאד לזכרון. עוד רעיון שניתן לומר הוא שינסה לזכור מכל דף דבר אחד מרכזי. בנוגע לסיום, ודאי שזה מוגדר סיום.
שאלה: איך נראים תעודות כשרות אמיתיות: 1. איפה ואיך אני יכול לראות דוגמאות של תעודות כשרות, טובות ואמינות כדי לדעת לזהותן? 2. לגבי סוגי ההכשרים. האם יש מקום שמסווג את ההכשרים המהודרים והפחות מהודרים הכשרים?
תשובה: 1. לא ניתן לזהות. יש להתקשר לרבנות המקומית לוודא האם אכן התעודה לא מזויפת. 2. כל אחד לפי החלטתו ברמת הכשרות.
שאלה: כהנים במערת המכפלה: לפי הספרדים, האם מותר להכנס למערת המכפלה? (ראיתי בשאר התשובות שהם תשובות כלליות לכולם- אם אפשר להתמקד בספרדים-האם מותר או אסור להיכנס?)
תשובה: יש רבנים שמתירים, כמו הגאון הרב מרדכי אליהו, ויש שאוסרים, כמו הגאון הרב עובדיה יוסף.
שאלה: תשעה קבין במקלחת: האם טמא קרי יכול לעלות לתורה? האם מקלחת זה נחשב קבין?
תשובה: כן דברי תורה לא מקבלים טומאה. כן, אם היה רצף של ט' קבין מים (בערך דלי מים).
שאלה: מגש שטיפטפו עליו טיפות: בשלנו בשר בסיר על הגז. אם הרמנו את מכסה הסיר ובטעות טיפטפו טיפות ממכסה הסיר הבשרי על מגש אפיה פרווה, האם המגש נהיה בשרי?
תשובה: לא. הרב חיים כץ
שאלה: מריבה בין חברות: רבתי עם חברתי ואני לא יודעת איך לכפר על זה.החברות בינינו מאוד חשובה לי ניסיתי להתקשר כמה פעמים אבל כלום חכיתי אפילו עד שתרגע אבל היא לא מוכנה לדבר איתי נ.ב. אין לנו מכרים משותפים שיכולים לגשר בינינו ככה שהסיכוי בעיני מאוד קלוש מה עלי לעשות. אודה לרב מאוד עם יענה לי בהקדם האפשרי.
תשובה: את יכול לפנות אליה במכתב ולהסביר שאת מצטערת. ומה שלא יעשה המכתב יעשה הזמן. וסוף דבר לאחר זמן חברתך תהא מוכנה להתפייס.
שאלה: מפגש עם בנות: ישנו פורום שנקרא "הנהגה צעירה" (אולי הרב מכיר?), של משרד החינוך - החמ"ד אליו מוזמנים יו"ר מועצות תלמידים ועוד פעילים מנהיגותיים שונים. בפורום הזה, ישנה ישיבה מופרדת (בנות בצד ובנים בצד) כשמשוחחים בקבוצה גדולה יחסית. וכשעושים סדנאות בקבוצות קטנות זה מופרד לגמרי. חשוב להדגיש כי ראשית, כל המפגשים מלווים במנחים מבוגרים (עובדי הוראה נראה לי). בנוסף אין לי יכולת לשנות את ההרכב הזה. לכן, לעניות דעתי, נראה לי שעל מנת להגביר ערך חשוב זה של מנהיגות שמפתחת תוכנית זאת. בה יש גם סדנאות איכותיות שאני לא חושב שאוכל להשיג בקלות במקומות אחרים. אולי ניתן להקל מעט ולהתיר לעשות דבר זה. אולי ישנה עוד נקודה שמשפיעה, שרק ילידים מסוימים מגיעים לשם ולא כל אחד שרוצה. מה דעת הרב בנושא? נ.ב. שאלה זו שלחתי למס רבנים נוספים, על מנת לקבל קשת דעות רחבה, אני מקווה שהרב יסלח לי על הטירחא.
תשובה: עצם המפגש כל עוד שהוא עניני ואין בו קלות ראש אינו אסור כשלעצמו. כל זאת כשבמפגש לא נוצר קשר אישי בין בנים לבנות. למרות שהמפגש כשלעצמו אינו אסור בכל אופן הוא יכול להביא לאיסורים, כמו כל פעילות מעורבת בגיל זה, אולם אנו הרי לא חיים במציאות שאנו לא נפגשים כלל עם בנות ובכל מקרה אנו מתמודדים בנושא זה. לכן אם אתה הולך למטרה ענינית וחשובה ולא בשביל הכיף ואתה מקבל על עצמך להיזהר שלא להיגרר לשום איסור, אתה יכול ללכת. אולם אם אתה רגיש בנושא ואתה חושב שזה יפריע לך בטהרה המחשבתית שלך ובנקיות מהסתכלות בנשים אזי לא כדאי שתלך.
שאלה: לימוד תורה באימה או איך שנוח?: לכבוד מרן הגאון רבי דוב ליאור יצ"ו, באחת התשובות באתר ישיבת בית אל, שאלו את הרב האם מי שנוח לו ללמוד בשכיבה יכול, והרב ענה שיכול משום שבתפילה מצינו שצריך ביראה אבל בלימוד תורה נראה שאפשר איך שנוח. ובאתי לשאול מהגמרא ברכות כב ע"א שמשמע שם שצריך ללמוד ביראה ".אמר רב נחמן בר יצחק עשאן ר יהודה כהלכות דרך ארץ דתניא "והודעתם לבניך ולבני בניך וכתיב בתריה "יום אשר עמדת לפני ה אלהיך בחורב", מה להלן באימה וביראה וברתת ובזיע, אף כאן באימה וביראה וברתת ובזיע וכו " ועודראיתי שכתב בעה"ט עה"פ וירא העם וכו ש"על כן מתנענעים בשעת לימוד התורה לפי שהתורה ניתנה באימה ברתת בזיע". אם כן חזינן לכאורה שיש ללמוד כעין מה שהיה במעמד הר סיני באימה וביראה. יבאר לי המורה ושכמ"ה,
תשובה: ברור שהגישה צריכה להיות שאין ללמוד דברי תורה בקלות ראש. מוזכר שלא לשבת רגל על רגל וכדומה, שזה מראה על קלות ראש. אבל אם אדם מסיבה כלשהי צריך לשכב וכך יותר נוח לו, זה לא אסור, היות והוא מתייחס ללימוד בכבוד וברצינות ולא בקלות ראש. בתפילה הדין שונה משום שבתפילה האדם כעומד לפני מלך.
שאלה: לקרוע לכתחילה נייר בשבת: אני מבולבל ראית לרב משה לוי שמותר לכתחילה לחתוך נייר בשבת כי אין כאן מחתך כי לא מודדים בדיוק ואין כוונה לשמור על הנייר וזה נזרק ולכן אין איסור והיום אני רואה בשאלות שאסור אז לא מבין בבקשה תשובה. (שמעתי שגם לרב עובדיה יוסף מותר או שזה רק שמועה?)
תשובה: רוב הפוסקים אוסרים קריעת ניר גם לצורך זמני, סוף סוף הוא צורך.
שאלה: שימוש בציוד שלא נלקח: לפני כארבע שנים רכשתי רכיב מחשב דרך האינטרנט והוא הגיע אלי עם שליח. כשפתחתי את החבילה ראיתי כי המפרט של הרכיב לא זהה למה שביקשתי על כן פניתי לטלפון המצויין באתר ממנו קניתי וביקשתי להחזירו. בעל המקום שדיבר איתי הסכים ואף ראיתי בפירוט כרטיס האשראי כי הסכום הוחזר. תיאמתי עם בעל המקום מועד להגעת שליח לקחת את הציוד חזרה, אך הוא לא הגיע. מספר פעמים התקשרתי ובעל המקום אמר כשהשליח יהיה בסביבה הוא יתקשר ויגיע. שכחתי מהמקרה וכשסידרתי את הבית לפסח השנה (לפני כחצי שנה) מצאתי את הרכיב עם פתק עליו רשמתי את פרטי בעל המקום. התקשרתי אליו מספר פעמים אך אין מענה. מה לעשות בעניין?
תשובה: בתחילת המקרה היית מוגדר כשומר של החפץ וברור שעל בעל החפץ היה מוטל לבוא לקחת את החפץ. משלא בא בעל החפץ, יש לדון למה לא בא: האם הוא שכח שיש לו חפץ אצלך ואז אתה מוגדר כשומר אבידה או שהוא החליט לא לבוא לקחת את החפץ מחוסר כדאיות ואז מותר לך לקחת את החפץ לעצמך. (אין זה מוגדר כייאוש שלא מדעת שלא הוי ייאוש, מכיוון שהגדר בייאוש באבידה הוא שהמאבד מתייאש בעל כרחו, שאילו היה יודע היכן אבידתו לא היה מתייאש, לכן יאוש שלא מדעת לא הוי יאוש. אבל כאן הבעלים יודעים היכן החפץ ובכל זאת לא באים לקחתו ואין כאן יאוש בעל כרחו, ולכן מועיל הייאוש ולא נחשב יאוש שלא מדעת. סברה זו מובאת בש"ך חו"מ סימן שנ"ח ס"ק א'). מכיוון שאין אנו יודעים מדוע הבעלים לא בא לקחת את החפץ, המקרה מוגדר בהלכה כספק אבידה ומספק אתה מחויב בהשבתו. (שו"ע חו"מ סימן רס' ט-י ) למעשה: אם חפץ זה מצוי בשוק וניתן לקנותו, מותר לך לברר את מחירו ולהשתמש בו, לתת או למכור לאדם אחר שזקוק לו ולרשום אצלך שאם יבוא הבעלים בעתיד עליך לשלם לו סכום זה (ב"מ כט: מצא תפילין בשוק שם דמיהן ומניחן לאלתר). הרב אברהם זרביב
שאלה: משלוח מנות להורים או לחברים: האם זה מצוה לשלוח מנות בפורים? ולמי יותר חשוב לשלוח, להורים או לחברות?
תשובה: אם את גרה בבית ההורים, אין משמעות למשלוח מנות באותו בית מאותו מטבח. אך אם את גרה לבד, כבוד הורים קודם. מצוות משלוח מנות
שאלה: טומאת קבר יהודי במרכז עיר: סיירתי לפני שבוע בירושלים והמדריך הביא אותנו לקבר הרבי מגור שנמצא במרכז העיר. הופתעתי ממקום הקבורה, כי למדתי שקברי ישראל מטאמים (וקברי גויים אינם מטאמים). האם עצם המצאות של קבר יהודי בתוך עיר אינה יוצרת בעיות קשות של טומאה, בעיקר לכהנים שבינינו?
תשובה: הרבי מגור נפטר בחג השבועת תש"ח כשירושלים הייתה במצור ותחת הפגזות, ונראה שלא היתה אפשרות לקוברו בבית קברות.
שאלה: לוחות הברית: מדוע על פי המדרש שמרו בנ"י על לוחות הברית השבורים?
תשובה: הלוחות השבורים סימלו את המדרגה של עם ישראל לפני חטא העגל, וכאשר חטא העם הם נשברו. אולם לא נזרקו מפני שבשמירתם מסמל העם את רצונו לשוב אליהם, כלומר, לשוב אל מדרגתו שהייתה לפני החטא, ולתקן את מה שקלקל בחטאו.
שאלה: מתנת הוקרה לגוי: עבד אצלנו עובדי קבלן שלד בניין שהשתדלו בעבודתם והיו מאד נחמדים. האם מותר לתת להם מתנה כספית קטנה בסוף העבודה כהוקרה או שמא זה אסור משום לא תחונם?
תשובה: אני חושב שמותר, כי לא מדובר בנתינה חינם אלא במין תגמול על דבר שהם עשו.
שאלה: קריעת עור בשבת: כאשר יש לאדם שפתיים מאד סדוקות ויבשות ונוצר עקב כך קילופי עור, האם מותר להוציא את דרך שינוי (בנשיפה וכדומה) בטענה שזה תרי דרבנן במקום צער? י"א שאין איסור דאורייתא בתלישת העור, כן נראה מהבא"ח שכותב שיש דס"ל שהוא איסור תורה ואז יש איסור דרבנן ועוד שינוי הנשיפה במקום צער ועוד, בילקו"י כתוב שמי שיש לו ציפורן שתלושה עד החצי מותר לו להסירה ביד כשהוא מצטער מאד. האם הוא הדין כאשר אין ממש צער לגבי שפתיים?
תשובה: אם יש צער והעור כבר כמעט כולו חתוך, מותר.
שאלה: הנחת מלכודת גנבים: האם מותר להניח מלכודת גנבים אשר תפצע את הפושע ברגליו? לאחרונה אנו סובלים מפריצות חוזרות ונשנות במחסן שברשותנו הנמצא במקום שומם. אבי שיחיה בנה מלכודת והוא ביקש שאעזור לו להניח אותה. אני חושש שבכך נעבור על "לא תשים דמים" ו"לפני עיוור". האם עלי לסרב לעזור לאבי?
תשובה: אני לא חושב שצריך לסרב היות והוא עושה את זה למנוע עבירה. אולי זו לא מידת חסידות אבל לא נראה לי שיש בזה איסור.